 Owó gọbọi là ń san lórí àwọn ọmọ wa àmọ ìgbéayé ẹlẹwọn ni wọn ń gbé nílé ẹkọ wọn : Àwọn òbí àti alagbatọ awọn ọmọ ile ẹkọ ìjọba àpapò, Federal Science and Technical College, Usi Ekiti, ipinle Ekiti ti ṣe ifẹhonuhan alafia nínú ọgbà ilé ẹkọ náà lórí ìtọjú àti ètò ẹkọ àwọn ọmọ wọn.Àwọn obí àti alagbató náà fariga lórí ọnà tí olùdarí ilé ẹkọ ọhun, Balogun Adisa Olateju fi ń se akoso àti ìtọjú àwọn akẹkọọ náà tí wọn sì ni awọn fẹ ki ijọba gbe kuro ni ile eko naa ni kankan.Nígbàtí alága ẹgbẹ àwọn obi ilé ẹkọ naa Bangbose Taiwo sọrọ, o fi ẹsun kan oludari ilé ẹkọ ọhun pe ko ṣe àmójútó rẹ daradara gẹgẹ bí àwọn tí wọn ṣáájú rẹ ṣe ń ṣe.Àwọn olufẹhonuhan náà lọ káàkiri inu ọgbà ilé ẹkọ ọhun pẹlu orisirisi patako lọwọ wọn.Lara wọn akọle ti wọn kọ si awọn patako ni A n fẹ oludari míràn, Adisa Balogun ma pa FSTC Usi run, Àwọn ọmọ wa kò rí itọju dáadáa ní FSTC Usi, Eto ẹkọ àwọn ọmọ wa nílò ayipada lọwọ Balogun, ìjọba àpapò ẹgba wá.Àwọn òbí náà sọrọ lori bí agbegbe ilé ìdáná àti ibùsùn àwọn akẹkọọ náà kò ṣe bá ìgbà mú, tí wọn ní kó yàtọ sí ọgbà ẹwọn.Wọn tilẹ sọ pé ọgbà ẹwọn gan dára ju ibi tí wọn kó awọn ọmọ àwọn sí, tí wọn sì ní oúnjẹ tí wọn n fún wọn gan kò ṣara loore fún idagbasoke tó péye.Adewumi Temidayo àti Olatuji Bamisile tí wọn jẹ obi ní láti nnkan bíi ọsẹ mẹta tí àwọn akẹkọọ ti pada sile ẹkọ ni wọn kò ti gbà ìwé tí àwọn òbí san owó rẹ.Wọn tún ní gbogbo inú yàrá ibùsùn ni kò dára mọ rárá pẹlu owo yanturu tí àwọn òbí ń ṣàn.Lára àwọn akẹkọọ tó bá akọroyin BBC Yoruba sọrọ tí wọn kò fẹ dárúkọ ara wọn ní kó sì omi, ilé igbónsẹ tó dára ati iná ijọba ninu ọgbà ile ẹkọ náà.Wọn sọ siwaju si pe oúnjẹ tí àwọn oludari n fún àwọn ko dara rárá, wọn tun bù ẹnu àte lu bí gbogbo òrùlé ilé ẹkọ ṣe maa n jo ni ọpọlọpọ ìgbà ti ojo bá rọ.Lẹyin naa ni wọn ràwọ ẹbẹ si ìjọba àpapọ láti tètè wá bá àwọn mójútó gbogbo ìwà ibajẹ ati iwa aibikita ti wọn ni olùdarí ilé ẹkọ náà n wu.Nígbàtí akọrin BBC Yoruba kan sì olùdarí ilé ẹkọ ọhun lórí ẹrọ ibanisọrọ rẹ, ni oun kò tii gbó nkankan lórí iwọde ọhun. 